
Kære alle.

DaneSpine årsrapport 2019
Er godkendt af medlemmerne og kan læses på hjemmesiden: 
http://drks.ortopaedi.dk/aarsrapporter/

Status online
De, der har ønsket det, er kommet på online opfølgning af lænd. Resten kan sige til, så laver vi en plan for implementeringen.
Der arbejdes på online præ lændeskemaer. Samtykke problematikken er løst, men kræver lidt nye arbejdsgange. Yderligere information følger, når det tekniske er endeligt på plads. Vi forventer at være klar til test af præ-skema (incl. samtykke og lidt ændrede arbejdsgange) i Middelfart i september 2020. 


10 års opfølgning Lænd
Er testet i Middelfart og sat i drift i Middelfart og Køge.
Alle der i forvejen har online opfølgning kan få 10 års elektronisk opfølgning tilknyttet umiddelbart efter sommerferien (vi er klar medio august). Nye muligheder i surveyXact har gjort, man nu har mulighed for at sætte link direkte i mailen, der sendes i patienternes e-boks. Dette betyder forhåbentlig en højere svarprocent, men gør det også nødvendigt med enslydende tekst på tværs af landet. Dog bliver der indsat hospitalsnavn og kontaktpersonnavn svarende til de enkelte klinikker.
Ordlyden i mailen er vedhæftet denne mail.

Ny hjemmeside
Hjemmesiden er blevet opdateret og den opdaterede version er flyttet til DOS`s hjemmeside under DRKS.
http://drks.ortopaedi.dk/


DRKS årsmøde og  parallelsession
Årsmødet er udsat til efteråret. Nærmere information følger, når dato er endelig afklaret.

Rigtig god sommer til alle.
Mange hilsner DaneSpine sekretariatet.

